CELEX: 22012D0220
Language: lt
Date: 1326931200000
Title: 2012/220/ES: 2012 m. sausio 19 d. ES ir ELPA bendrosios tranzito procedūros jungtinio komiteto sprendimas Nr. 1/2012 dėl Kroatijos kvietimo prisijungti prie 1987 m. gegužės 20 d. Konvencijos dėl bendrosios tranzito procedūros

26.4.2012   
            
            
               LT
            
            
               Europos Sąjungos oficialusis leidinys
            
            
               L 114/29
            
         ES IR ELPA BENDROSIOS TRANZITO PROCEDŪROS JUNGTINIO KOMITETO SPRENDIMAS Nr. 1/2012
   2012 m. sausio 19 d.
   dėl Kroatijos kvietimo prisijungti prie 1987 m. gegužės 20 d. Konvencijos dėl bendrosios tranzito procedūros
   (2012/220/ES)
   JUNGTINIS KOMITETAS,
   atsižvelgdamas į 1987 m. gegužės 20 d. Konvenciją dėl bendrosios tranzito procedūros (1) (toliau – Konvencija), ypač į jos 15 straipsnio 3 dalies e punktą,
   kadangi:
   
               (1)
            
            
               prekybos su Kroatija skatinimą palengvintų bendrosios tranzito procedūros taikymas prekėms, vežamoms tarp Kroatijos ir Europos Sąjungos, Islandijos Respublikos, Norvegijos Karalystės ir Šveicarijos Konfederacijos;
            
         
               (2)
            
            
               siekiant taikyti tokią procedūrą, tikslinga pakviesti Kroatiją prisijungti prie Konvencijos,
            
         PRIĖMĖ ŠĮ SPRENDIMĄ:
   1 straipsnis
   Pagal Konvencijos 15a straipsnį Kroatija kviečiama, pasikeičiant Europos Sąjungos Tarybos ir Kroatijos laiškais, pridedamais prie šio sprendimo, nuo 2012 m. liepos 1 d. prisijungti prie Konvencijos.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2012 m. sausio 19 d.
      
         
            Jungtinio komiteto vardu
         
         
            Pirmininkas
         
         Mirosław ZIELIŃSKI
      
   
   
      (1)  OL L 226, 1987 8 13, p. 2.
   
      PRIEDAS
      Gerbiamasis Pone,
      turiu garbės Jums pranešti apie 2012 m. sausio 19 d. ES ir ELPA bendrosios tranzito procedūros jungtinio komiteto sprendimą (Sprendimas Nr. 1/2012), kuriuo Kroatija kviečiama tapti 1987 m. gegužės 20 d. Konvencijos dėl bendrosios tranzito procedūros Susitariančiąja Šalimi. Europos Sąjunga ragina Kroatiją užtikrinti, kad ji pirmiau minėtą Konvenciją be diskriminacijos taikys visoms valstybėms narėms.
      Pagal Konvencijos 15a straipsnį Kroatijos prisijungimas prie Konvencijos gali būti atliktas pateikiant Europos Sąjungos Tarybos Generaliniam sekretoriatui prisijungimo dokumentą kartu su Konvencijos vertimu į Kroatijos valstybinę kalbą.
      Reiškiu Jums didžią pagarbą.
      
         
            Generalinis Sekretorius
         
         
            Europos Sąjungos Tarybos Generalinis sekretoriatas
         
      
      Kroatija,
      atsižvelgdama į 2012 m. sausio 19 d. ES ir ELPA bendrosios tranzito procedūros jungtinio komiteto sprendimą (Sprendimas Nr. 1/2012), kuriuo Kroatija kviečiama tapti 1987 m. gegužės 20 d. Konvencijos dėl bendrosios tranzito procedūros (toliau – Konvencija) Susitariančiąja Šalimi,
      atsižvelgdama į kvietimą prisijungti prie Konvencijos ir
      pageidaudama tapti Konvencijos Susitariančiąja Šalimi,
      ŠIUO LAIŠKU
      prisijungia prie Konvencijos;
      prideda prieš šio dokumento Konvencijos vertimą į Kroatijos valstybinę kalbą;
      pareiškia, kad priima visas ES ir ELPA bendrosios tranzito procedūros jungtinio komiteto rekomendacijas ir sprendimus, priimtus nuo 2012 m. sausio 19 d. iki Kroatijos prisijungimo įsigaliojimo pagal Konvencijos 15a straipsnį datos.
      Priimta …